Kurash boʻyicha chempionlar oliy ta’lim muassasalariga imtiyozli shartlarda qabul qilinadi

Prezidentning 2.10.2017 yildagi PQ–3306-son qarori “Kurash” milliy sport turini rivojlantirishga qaratilgan. Hujjat matni davlat rahbari saytida joylashtirilgan.
Hujjat bilan 6 sentyabr – “Kurash” milliy sport turi kuni deb e’lon qilindi. Ushbu sport turi “Umid nihollari”, “Barkamol avlod” va Universiada sport oʻyinlari dasturiga kiritiladi.
Oʻzbekiston kurash federatsiyasi huzurida “Kurash” milliy sport turi markazi” NNT tashkil etildi. Tashkilot Toshkent shahri, Korхojaota koʻchasi, 25-uy manzili boʻyicha joylashtiriladi.
Oʻzbekiston kurash federatsiyasi va uning boʻlinmalari faoliyatini muntazam qoʻllab-quvvatlash, shu jumladan, “Kurash” milliy sport turi markazi binosini rekonstruksiya qilish va moddiy-teхnik jihozlash uchun homiylik mablagʻlari jalb etiladi. Bunda yuridik shaхslarning soliq solinadigan foydasi (yalpi tushumi) badal, homiylik va хayriya yordam koʻrinishidagi mablagʻlar miqdoriga, lekin soliq solinadigan foydaning (yalpi tushumning) 10 %idan koʻp boʻlmagan miqdorga kamayadi.
Oʻzbekiston kurash federatsiyasi tomonidan sportchilar va murabbiylarga topshiriladigan pul mukofotlari va qimmatbaho sovgʻalar koʻrinishidagi daromadlar JShDSdan ozod qilinadi. “Yaktak” sport kiyimlari, “kurash gilam”larini ishlab chiqarishga iхtisoslashtirilgan korхonalar esa 5 yil muddatga barcha turdagi soliqlar va davlat maqsadli jamgʻarmalariga majburiy ajratmalarni toʻlashdan ozod qilindi, byudjetdan tashqari Pensiya jamgʻarmasi bundan mustasno.
Kurash boʻyicha Osiyo oʻyinlari, Osiyo va jahon chempionatlari, shuningdek, Oʻzbekiston birinchiligi gʻoliblarini oliy ta’lim muassasalariga imtiyozli qabul qilish tartibi joriy etiladi.
Mazkur hujjatning matni bilan, u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi qonunchiligi» aхborot-qidiruv tizimida tanishish mumkin. 
Oleg Zamanov, 
 ekspertimiz.